Source: https://www.postimees.ee/3260795/mtu-eesti-euroopa-liikumine-seni-ei-ole-me-galojanilt-saanud-sentigi
Timestamp: 2020-01-17 22:26:08+00:00
Document Index: 6106320

Matched Legal Cases: ['kohus ', 'kohus ', 'kohus ', 'kohus ', 'Kohus ', 'kohus ']

MTÜ Eesti Euroopa Liikumine: seni ei ole me Galojanilt saanud sentigi - Krimi - Postimees: Värsked uudised Eestist ja välismaalt
14. juuli 2015, 16:54
Kui Harju maakohus oli Galojanilt mõistnud MTÜ Eesti Euroopa Liikumine kasuks välja vaid kahjusumma põhiosa ehk 47 950 eurot, siis ringkonnakohus leidis, et Galojan peab tasuma MTÜ-le sellelt ka viivised ehk 17 650 eurot. Muus osas jättis ringkonnakohus Harju maakohtu otsuse muutmata.
Kui MTÜ ei ole Sinijärve kinnitusel seni sentigi tagasi saanud, siis riigile on Galojan maksnud rahandusministeeriumi kinnitusel 1953 eurot ja 52 senti, ent nõutav kogusumma on 2873 eurot ja 78 senti.
Täna antud pressikonverentsil teatas Galojan endiselt, et pole süüdi ja tema jutust jäi mulje, et ta ei plaani seetõttu ka nõutavat raha tagasi maksta.
Harju maakohus mõistis 2011. aasta 5. mail Galojani süüdi omastamises ja võltsitud dokumendi kasutamises ning määras talle osaliselt reaalse vanglakaristuse. Kohus mõistis Galojanile liitkaristuseks ühe aasta ja kümne kuu pikkuse vangistuse, millest kohesele kandmisele kuulus viis kuud, ülejäänud aga tingimisi nelja-aastase katseajaga. Lisakaristusena ei tohi Galojan kolme aasta vältel kuuluda juriidiliste isikute juhtorganitesse. Eesti Euroopa Liikumise kasuks mõistis kohus Galojanilt välja 47 956 eurot.